Die Mamba is 'n Suid-Afrikaanse mynbeskermde voertuig met permanente vierwielaandrywing. Die voertuig is nie amfibies nie. Die voertuig word in Benoni vervaardig deur Land Systems OMC, 'n filiaal van BAE Systems. Die mynbeskermde voertuig is spesiaal in Suid-Afrika ontwikkel vir gebruik in swaar gemynde gebiede en word in groot getalle deur die Suid-Afrikaanse Nasionale Weermag asook die onlustepolisie gebruik. Die insittendes klim in die voertuig via die agterdeur. Die voertuigbevelvoerder het 'n dakluik met 'n masjiengeweer. Die vierwiel-gepantserde Mamba is op die onderstel van die Unimog gebaseer. Dit word aangedryf deur 'n Mercedes-Benz OM352-dieselenjin met 'n uitset van 91 kW (123 pk). Benewens Suid-Afrika word die Mamba ook gebruik deur Kanada, Ivoorkus, Estland, Kongo, Rwanda, Swede, die Verenigde Koninkryk en die Verenigde State. Camp, Steve; Helmoed-Römer, Heitman (November 2014). Surviving the Ride: A pictorial history of South African Manufactured Mine-Protected vehicles. Pinetown: 30 Degrees South. pp. 97–102. ISBN 978-1928211-17-4. Christopher F. Foss. Jane's Tanks and Combat Vehicles Recognition Guide (2000 uitg.).